14 mai 2025

Comunicat de presă

13 agenti economici au anunțat până în prezent participarea la Bursa generală a locurilor de muncă

La Bursa generală a locurilor de muncă ce va fi organizată de către Agenţia Județeană pentru Ocuparea Forţei de Muncă Caraș-Severin la Reșița în data de 23 mai 2025 și-au anunțat participarea un număr de 13 agenți economici, dintre cei 61 agenți economici contactați până în prezent.

Meseriile în care vor fi disponibile locuri de muncă la Bursă sunt: agent securitate, montator, reglor și depanator de aparate și echipamente electronice, electrician, asistent relații cu publicul și comunicare, strungar, sudor, lăcătuș, frezor CNC, operator introducere, validare și prelucrare date, operator CNC, agent de asigurare, consultant asigurări, ospătar și barman. Pentru persoanele fără studii sunt oferite locuri de muncă de manipulant marfă, iar pentru persoanele cu studii superioare sunt oferite locuri de muncă de inginer proiectant.

Bursa va debuta la ora 9 și se va desfăşura la sala Campus Caffe a Centrului Universitar al Universității Babeș Bolyai din Reșița (P-ţa Traian Vuia nr. 4).

Angajatorii interesaţi în selecţionarea forţei de muncă sunt invitaţi să participe la Bursă pentru a cunoaşte direct oferta de forţă de muncă, de a recruta şi selecta personal în vederea ocupării locurilor de muncă vacante.

Agenţii economici se pot adresa Agenției Județene pentru Ocuparea Forţei de Muncă Caraș-Severin la tel. 0255/212160 sau e-mail: ajofm.cs@anofm.gov.ro în vederea confirmării participării la acest eveniment şi pentru a completa Anexa nr.1a la Normele metodologice de aplicare a Legii nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, cu privire la locurile de muncă disponibile.

Participarea la acest eveniment este gratuită.

Agenția Județeană pentru Ocuparea Forței de Muncă Caraş-Severin